# Bestyrelsesmøde den 15. juni 2023 kl. 19.00

Tilstede: Klaus, Jette, Tina, Johan, Kim, Henrik, Rikke, Jonas, Anders B.

Afbud: Jesper, Inge-Lise, Astrid, Heine, Anders D.

# Dagsorden

1. **Godkendelse af referat fra sidste møde***Sidste bestyrelsesmøde blev afviklet den 12. april 2023.*På sidste møde aftalte vi, at de forskellige udvalg skal invitere formand Klaus til et udvalgsmøde. Dem som mangler, må gerne få det planlagt med Klaus.
2. **Nyt fra forretningsudvalget**Frivillighedsstrategi – Alle udvalg skal have fokus på at få udarbejdet årshjul. Johan bistår gerne med den tekniske del på platformen plandisc, men udvalgene står selv for indholdsdelen. Johan kontakter alle udvalg, for at holde processen kørende.   
     
   Forretningsorden - FU arbejder på at få opdateret forretningsorden for AIF, således den passer mere til nutiden. Forretningsorden kommer også til at ændre nogle af vedtægterne for AIF til næste generalforsamling. Når udkastet er færdigt, bliver det sendt ud til alle udvalgsformænd.  
     
   Aqua camp bliver erstattet af sports camp, som afvikles i uge 42. Forventer knap 40 deltagere, som bliver delt op på hold (SKF, fodbold, esport, gymnastik og svømning). Afventer svar fra fritidsvejlederen i Viborg Kommune, ift. hvad kommunen kan donere og støtte med. Tina arbejder på en folder, som fortæller mere om de idrætsgrene, som AIF tilbyder.  
     
   Cykelsponsorløb 2023 – Arbejdsgruppen er fuld i gang med at kontakte sponsorer. Sponsorcykelløbet afvikles 11. august 2023.  
     
   Hallen – Idet AIF er storbruger af hallen, har AIF tilbudt at hjælpe med hovedrengøring af hallen. Hallen skal være tovholder for hovedrengøringen, men AIF vil hjælpe med at finde frivillige. Imens cafeteriet er lukket, har AIF også sendt en forespørgsel til hallen mht. mulighed for at brugere kan købe kaffe og the.
3. **Regnskabsopfølgning**Det forventede underskud for regnskab 2023 er foreløbigt på kr.180.856,30.  
   Der er kommet kr. 165.000 i aktivitetstilskud fra Viborg Kommune. Beløbet er mindre end normalt, men skyldes nedgang i antallet af medlemmer.
4. **Nyt fra udvalgene (bordet rundt):**
   1. **Fodbold**
      * Afholder udvalgsmøde den 19. juni 2023. Der er stort fokus planlægning af AIF sports camp i uge 42.
      * 4 hold har deltaget i FCM’s jubilæumsstævne.
   2. **Håndbold**
      * Intet nyt.
   3. **Badminton**
      * Undersøger nye løsninger, til at tiltrække frivillige til badminton.
   4. **Gymnastik** 
      * Udvalgsmøde i går den 14. juni 2023 – har fået planlagt næste sæson.
      * Opvisning næste fredag ifm. Sankthans, som afvikles i anlægget.
      * Deltager i hærvejsløb om lørdagen, med uddeling af kaffe og kage til deltagerne.
   5. **Svømning**
      * Tanja Østergaard er blevet en del af svømmeudvalget
      * 2 sommerhold er blevet afvikles, som er gået super godt.
      * Til efterår, forventes babysvømning af starte om formiddagen, hvis der er nok tilslutning.
      * Planlægger ”charmeoffensiv” mod de forældre som sidder og venter i cafeteriet, ved at ”sælge” muligheder som frivillig i AIF.
      * Overvejer at gentage ”YouTurn tilbuddet” til efteråret.
      * En del svømmetrænere kommer udenbys – de spørger om der er mulighed for kørselspenge til de trænere som kommer lang vejs fra.
   6. **Motion**
      * Planlægger hærvejsløbet, den 24. juni. Forventer 250 deltagere, som starter fra Alheden hallen. Det er nedgang ift. tidligere år, men vurderer at tilslutningen er ok.
   7. **60+**
      * Intet nyt.
   8. **e-Sport**
      * I pinsen blev der afviklet miniLAN for medlemmer.
      * Planlægger afvikling af uddannelse til e-sportsinstruktører, i samarbejde med andre e-sportsforeninger og DGI.
      * Søger hjælp til at søge fonde og puljer, for at kunne få opgraderet udstyr. Esport får koordineret møde med Jette.
   9. **Sponsor**
      * Der er kommet en ny sponsor, Rafn Transport A/S.
5. **Eventuelt.**AIF Klubhus – alle brugere af klubhuset skal sikre at få låst alle døre i klubhuset efter brug.   
   Karup å-festival – AIF stiller op med 7 frivillige.  
     
   Næste bestyrelsesmøde, 24. august 2023 starter kl. 18.00, idet der er fællesspisning.